《定风波·长昼沈阴，谁声淅沥，羁人对此，言愁欲愁，倚清真商调歌之。当有凄异动听者》
清代·吴昌绶

尽日瞢腾怕展眉。此中情况倩谁知。却忆歌声箫局底。

休理。悲谁争遣到今时。

淼淼江乡波路阔。荻芦萧瑟雁南飞。怅望清晖怜玉臂。

沈醉。自牵乡思自禁持。

作者简介：吴昌绶，字伯宛，一字甘遁，号印臣，晚号松邻，仁和人。光绪丁酉举人，内阁中书。有《松邻遗集》。